ახალ იმპერატორმა მთავრობაში სიტუაციის გამეუმჯობესება სცადა, მაგრამ მისი მცდელობა უთანასწორო აღმოჩნდა. ორი მნიშვნელოვანი ფრაქცია, რომელიც შედგებოდა მოწინააღმდეგე ლაზების და ბერძნების არისტოკრატიებისგან, პირადი თუ პოლიტიკური ღონისძიებებით ცდილობდნენ ახალი მთავრობის ადმინისტრაციაში ადგილის დაკავებას, რამაც დროებითი თუ ადგილობრივი კონფლიკტები წარმოქმნა. მიხეილმა ორივე პარტიას ჩამოართვა ძალაუფლება და იმპერატორის მიერ ძალაუფლების გაიმყარებისთანავე, მან სიკვდილით დასაჯა ყველაზე გამოჩენილი ლაზი პარტიის წევრები — რაშიც მნიშვნელოვანი წვლილი ბერძენულმა პარტიამ შეიტანა, რომლებმაც საბოლოოდ შეძლეს ყველა მნიშვნელოვანი თანამდებობების ხელში ჩაგდება.

ჯეიმზ მონრო (ინგლ. James Monroe; დ. 28 აპრილი 1758 — გ. 4 ივლისი 1831) — ამერიკის შეერთებული შტატების მე-5 პრეზიდენტი 1817-1825 წლებში. მისი ადმინისტრაციის საქმიანობიდან აღსანიშნავია ფლორიდის შესყიდვა (1819), ასევე მისურის კომპრომისი, რომლის მიხედვითაც მისური მიიღეს უნიონში როგორც შტატი მონათმფლობელობის უფლებით და მეინი როგორც თავისუფალი შტატი (1820). მან შეიმუშავა საგარეო პოლიტიკური კონცეფცია, რომელიც მონროს დოქტრინის სახელითაა ცნობილი (1823). იგი გამოდიოდა ევროპის ჩარევის წინააღმდეგ ამერიკის პოლიტიკაში, ასევე გაწყვიტა ყველა კავშირი, რომელიც შეერთებულ შტატებსა და საფრანგეთს შორის 1812 წლის ომიდან მოყოლებული არსებობდა.

თემურლენგის პერიოდიდან რეგისტანი წარმოადგენს შუა საუკუნეების სამარყანდის უმთავრეს სავაჭრო და საზოგადებრივ ცენტრს. აქ განთავსებული იყო სავაჭრო დახლები, ქარავან-სარაიები და დახურული სავაჭრო ტიმები, რომელთა შორის უდიდესი იყო ტილპაკ-ფურუშონი. თემურლენგის შვილიშვილის მავერანაჰრის მმართველის, ულუღ ბეგის მმართველობის პერიოდში მოედნის იერსახე ნელნელა იცვლება. რეგისტანის გარდაქმნის პროცესი ულუღ ბეგმა დაიწყო ცენტრალურ აზიაში უდიდესი ისლამური უნივერსიტეტის მშენებლობით.

კუნძულებზე სავაჭრო-ფულად ურთიერთობაში ამერიკულ დოლართან თანაბრად გამოიყენება უზარმაზარი რაის ქვები (ქვის მონეტები შუაში მრგვალი ხვრელით). ყველაზე დიდ მონეტას აქვს 3 მეტრიანი დიამეტრი, სისქე — 0,5 მეტრი და იწონის 4 ტონას.

ბევრი თანამედროვე კრიტიკოსი ამ რომანში სიმბოლიზმსაც დაინახავს. ლათინური ""A"", რომელსაც ინგლისურ ენაში საუკეთესოს, პირველი ხარისხის მნიშვნელობაც გააჩნია, ამ შემთხვევაში სწორედ სიმბოლოა, ოღონდ არა იმდენად ცოდვისა, როგორც მთავარი გმირის ამაყი და მოუდრეკელი ხასიათისა, მისი გამორჩეულობისა.

სუფთა ცეოლითები უფეროა. ცეოლითების ფერი დიდად არის დამოკიდებული ნიმუშის დეჰიდრატაციის ხარისხზე. მაგალითად, დეჰიდრატირებული Co – შემცველი ცეოლითების დიდი ნაწილი შეფერილია მოცისფროდ, ხოლო რეჰიდრატაციის შემდეგ მათ გააჩნიათ მოვარდისფრო – ღია წითელი ფერი.

განათლებით იურისტი. ფინეთის პარლამენტის დეპუტატი ეროვნულ-პროგრესული პარტიისა და ჰელსინკის საქალაქო საბჭოს დეპუტატი. 1921-1924 ფინეთის ფინანსთა მინისტრი, 1925-1939 ფინეთის ბანკის თავმჯდომარე.

კინემატიკა (ბერძნ. κινέω — მოძრაობა) — მექანიკის დარგი, რომელიც იკვლევს სხეულთა მოძრაობის გეომეტრიულ თვისებებს მათი მასის და მათზე მოქმედი ძალების გათვალისწინების გარეშე. აქ განიხილება კლასიკური მექანიკის კინემატიკა. თუ სხეულები მოძრაობენ სიჩქარეებით, რომლებიც სინათლის სიჩქარესთან ახლოსაა, მათ მოძრაობას რელატივისტური მექანიკა აღწერს, ხოლო მიკროობიექტების მოძრაობას კვანტური მექანიკა სწავლობს.